Det norske lavprisselskab etablerer en ny base i København, foreløbig med to fly og ruter fra København til Alicante, Stockholm, Oslo, Málaga, Nice og Aalborg. - Vi er utrolig glade for, at Norwegian går ind på Aalborg-København ruten, så vi bevarer luftbroen til København med op til 18-19 daglige afgange hver vej, siger direktør Søren Svendsen, Aalborg Lufthavn. Norwegian var én af Sterlings samarbejdspartnere, men det norske selskab vil ikke overtage konkursboet. Det norske lavprisflyselskab er nævnt som Skandinaviens største med 1.400 ansatte og 40 fly - alle af typen Boeing 737 i to størrelser med henholdsvis 148 og 189 sæder. Selskabet har syv baser i Norge, Sverige og Polen - og snart den ottende i Danmark. I alt har Norwegian 150 ruter til 82 destinationer og havde sidste år knap syv millioner passagerer.

Referat:
Det norske lavprisflyselskab Norwegian tager over efter Sterlings konkurs på Aalborg-København ruten. Fra 6. november bliver der tre afgange hver vej på hverdage og 1-2 i weekenden.